b'\n_START_ARTICLE_\nSalvador (Brasilia)\n_START_SECTION_\nMaantiede\n_START_PARAGRAPH_\nSalvador sijaitsee niemimaan k\xc3\xa4rjess\xc3\xa4, joka suojaa hyv\xc3\xa4\xc3\xa4 luonnonsatamaa Atlantin aalloilta._NEWLINE_Keskim\xc3\xa4\xc3\xa4r\xc3\xa4inen ylin l\xc3\xa4mp\xc3\xb6tila on ymp\xc3\xa4ri vuoden 26\xe2\x80\x9330 astetta, y\xc3\xb6n alin 21-24 astetta. Sadetta saadaan muulloin 100-250 mm kuukaudessa, maalis- ja huhtikuussa yli 300 mm kuukaudessa.\n_START_SECTION_\nHistoria\n_START_PARAGRAPH_\nPortugalilaiset perustivat Salvadorin vuonna 1549. Salvador oli Brasilian p\xc3\xa4\xc3\xa4kaupunki vuoteen 1763, jolloin uudesta talouskeskuksesta, Rio de Janeirosta, tuli p\xc3\xa4\xc3\xa4kaupunki. Kaupungissa on yli kolme miljoonaa asukasta, ja se on Brasilian seitsem\xc3\xa4nneksi suurin kaupunki. _NEWLINE_Kaupungin historiallinen keskusta, Pelourinho, lis\xc3\xa4ttiin Unescon maailmanperint\xc3\xb6luetteloon vuonna 1985.'